**Giminė, pareigos**

Vardenė Pavardenė, laikinai einanti skyriaus vedėjo ar skyriaus vedėjos pareigas?

      Pareigų pavadinimai sudaromi su vyriškosios giminės daiktavardžiais. Šiuo atveju kalbama apie skyriaus vedėjo pareigas, taigi Vardenė Pavardenė, laikinai einanti skyriaus **vedėjo** pareigas.

      Primintina, kad moterims apibūdinti vartojami moteriškosios giminės daiktavardžiai (giminė derinama), pvz., skyriaus vedėja Vardenė Pavardenė (bet  ji eina skyriaus **vedėjo** pareigas, – vyriškoji giminė vartojama apibendrintai raiškai).

       Ž[r. 1999 m. lapkričio 4 d. Kalbos komisijos nutarimą Nr. 5 (74)  „Dėl pareigų, profesijų, mokslo laipsnių ir panašių pavadinimų“](http://www3.lrs.lt/cgi-bin/preps2?Condition1=89591&Condition2=).

(Iš VLKK konsultacijų banko)